open-index/open-wikipedia-markdown huggingface dataset:
Süddeutsche Zeitung

El ***Süddeutsche Zeitung*** (n'alemán *Periódicu suralemán*, abreviáu *SZ*) ye un periódicu diariu d'abonu alemán y suprarrexonal. Edítase na editorial *Süddeutsche Verlag* en Múnich dende que la *Information Control Division* del poder d'ocupación americanu-yos concedió la llicencia d'impresión nel añu 1945. La tirada a la venta cuenta con 357.918 exemplares. Dende'l 29 de febreru de 2008 Süddeutsche Verlag pertenez nun 81,25% a Südwestdeutschen Medien Holding (SWMH) con sede en Stuttgart.

## Historia

El SZ vese como'l socesor del Münchner Neuesten Nachrichten (Últimes noticies de Múnich), publicáu ente 1848 y 1945. La primera publicación foi'l 6 d'ochobre de 1945 baxo la llicencia nᵁ 1 del control de noticies del gobiernu militar del este pol preciu de 20 peniques. Esto significa qu'esti diariu formaba parte de la prensa con llicencia na Alemaña ocupada de posguerra (vid. Lizenzpresse). La primera llicencia pa espublizar un periódicu en Baviera dióse-y a August Schwingenstein, Edmund Goldschagg y Franz Josef Schöningh. El cuartu en recibir una llicencia foi Wermer Friedmann en 1946, que foi xefe redactor del SZ de 1951 a 1960.

## Orientación política
Conforme al so estatutu propiu, SZ aspira a "formes de sociedá democrátiques y de llibertá según principios lliberales y sociales". Suel describise como d'izquierda moderada.

## Impautu

Süddeutsche Zeitung considérase ente los periodistes ún de los medios de referencia alemanes que dan forma y marquen la comunicación y vida pública.

## Referencies
Kansas City (Missouri)

**Kansas City** ye la ciudá más grande del estáu de Missouri, nos Estaos Xuníos d'América. La so población, de 481.420 habitantes en 2016, conviértela na trentena séptima mayor del país. Ye la ciudá central del área metropolitana de Kansas City, que s'estiende per dambos llaos de la frontera ente los estaos de Kansas y Missouri. La ciudá foi fundada na década de 1830 como un puertu na confluyencia del ríu Missouri y el ríu Kansas. Algamó l'estatus de ciudá, col nome de Kansas, el 1 de xunu de 1850. Tres de la fundación del territoriu de Kansas, y pa evitar confusión ente los nomes de les dos entidaes, dióse-y a la ciudá'l so nome actual pa estremalu del del territoriu.

La ciudá asítiase na oriella occidental del ríu Missouri, cola mayoría del so territoriu dientru del condáu de Jackson, con estensiones de sigo pelos condaos de Clay, Cass y Platte. Los principales suburbios de so son les ciudaes de Independence y Lee's Summit, en Missouri, y Overland Park, Olathe y Kansas City en Kansas.

La ciudá ye famosa pola so llarga tradición de cultura y música jazzística, y tamién pola so cocina y les sos fábriques de cerveza artesanal.

## Ver tamién

## Referencies

## Enllaces esternos
Seleición de fútbol d'Italia

Col nome de **seleición de fútbol d'Italia** podemos referinos a:

* Seleición masculina de fútbol d'Italia
* Seleición femenina de fútbol d'Italia
Caitriona Balfe

**Caitriona Balfe**  ye una actriz y modelu irlandesa, más conocida por interpretar a *Claire Beauchamp* na serie *[[Outlander (serie de televisión)|Outlander]]*.

## Biografía
Balfe ye fía d'un sarxentu retiráu y tien cuatro hermanos, ente ellos Anne-Marie Balfe, Francis Balfe y Deirdre Balfe.

Nació en Dublín (Irlanda) y crióse na llocalidá de Tydavnet, cerca de Monaghan. 

Estudió arte dramático nel "Dublin Institute of Technology".

Salió col guitarrista de la banda "Radio4" Dave Milone, pero la rellación terminó.

## Carrera
Nel 2011 xunióse al repartu de la película Super 8 au dio vida a Elizabeth Lamb, una muyer que muerre nun accidente d'acería en 1979 y que'l so maríu, el xérif Jack Lamb (Kyle Chandler), y fíu Joe Lamb inda sufren pola so muerte.

Nel 2012 xunióse al repartu principal de la serie H+, nel papel de la executiva Breanna Sheehan.

Nel 2013 apaeció na película Escape Plan onde interpretó a Jessica Miller, una axente de la CIA, qu'ufierta a Lester Clark y al ex-fiscal Ray Breslin un contratu pa probar una prisión secreta p'afayar si ye a prueba de fugues. Esi mesmu añu apaeció na película de terror Crush onde dio vida a Andie.

N'agostu de 2014 participó na nueva serie Outlander onde interpreta a Claire Beauchamp, una enfermera que misteriosamente ye llevada al traviés del tiempu hasta 1743, onde conoz a Jamie Fraser (Sam Heughan), del que se namora.

## Modelaxe
A los 19 años d'edá Balfe empezó a modelar depués de que fuera afayada por un axente mientres pidía dineru pa una ONG nun centru comercial. Apaeció en campañes publicitaries y en desfiles pa una variedá de marques de moda importantes, tales como: Dolce & Gabbana, Dior, DKNY, Burberry, Louis Vuitton, H&M, Marc Jacobs, Valentino, Paco Rabanne, Givenchy, Hugo Boss, Giorgio Armani, Victoria's Secret, Balenciaga, Calvin Klein y Chanel.

Nel añu 2003 permedió 48 desfiles per temporada. Balfe tamién apaeció en portaes de revistes como Vogue y ELLE.

## Filmografía
### Series de televisión

### Películes

### Productora

### Apaiciones

## Premios y nomamientos

## Referencies

## Enllaces esternos
 
* 
* Digital Spy > Celebrity News > Caitriona Balfe
* Caitriona Balfe on TV.com 
* Caitriona Balfe - Zimbio
* Caitriona Balfe - Fansite en castellán
Casllwchwr

**Casllwchwr** (n'inglés: **Loughor** /ˈlʌxər/), tamién conocida como **Gasllwchwr**, ye una villa na ciudá y condáu d'Abertawe, Gales, dientro de les llendes del condáu históricu de Sir Forgannwg. Está asitiada sobre el ríu Llwchwr. La villa tien un conceyu comunitariu col nome de Llwchwr. Llenda coles comunidaes de Bynea en Sir Gaerfyrddin, Pengelli, Tre-Gwŷr y Gorseinon.

## Historia
La villa inclúi'l fuerte romanu de Leucarum, sobro'l cual foi construyíu'l castiellu de Casllwchwr nel añu 1106. Casllwchwr creció alredor del castiellu.

Casllwchwr tien la so propia estación de botes salvavides dende l'añu 1969, asitiada al llau de la ponte de la carretera. L'actual bote salvavides
ye un Ribcraft 5,85m RIB. Casllwchwr creció dempués como un puertu. Les principales industries d'empiezos del sieglu XX yeren d'esplotación d'estañu y aceru.

## Estructura y servicios
Casllwchwr puede estremase en dos árees, definíes polos actuales distritos eleutorales de Baxu Casllwchwr y Alto Casllwchwr, los cualos tienen la so propia hestoria. Baxu Casllwchwr (*Lower Loughor* n'inglés) allúgase al llau del mar en tierres baxes, ente que l'Alto Casllwchwr (*Upper Loughor*) ta en zona de valle. Casllwchwr creció orixinariamente alredor del castiellu normandu, no qu'anguaño forma parte del distritu de Baxu Casllwchwr. L'Alto Casllwchwr empezó como un asentamientu distintu, primeramente alredor de lo qu'anguaño ye la zona de Glebe Road, y foi una villa distinta y bien establecida a mediaos del sieglu XIX. Casllwchwr ye anguaño una ciudá dormitoriu d'Abertawe y Llanelli cruciando la ponte de Casllwchwr, y fundióse cola llocalidá vecina de Gorseinon. 

La villa cunta con dos escueles, el colexu primariu Tre Uchaf y el colexu primariu Casllwchwr. Frente al colexu Tre Uchaf ta allugáu el centru universitariu Coleg Gŵyr Abertawe.

El club llocal de rugbi 15 ye'l Loughor RFC.

## Referencies

## Enllaces esternos
*Historia de Casllwchwr
Villeneuve-en-Retz

**Villeneuve-en-Retz** ye una ciudá francesa. Ta asitiada na rexón de Países del Loira, departamentu de Loira Atlánticu. Tien . 

## Referencies
Shrine Auditorium

El **Shrine Auditorium** ye un llugar de referencia de los grandes eventos en Los Angeles, California.

Diseñáu por G. Albert Lansburgh, A.M. Edelman y John C. Austin, y construyíu en 1906, el Shrine Auditorium ye propiedá del Al Malaikah Auditorium Company, y cumple al empar la doble función de centru d'espectáculos y de sede de la Fraternidá Shriner, tamién conocíos como *Shriners*, organización collateral integrante de la Masonería. El 11 de xineru de 1920 foi destruyíu por una quema y reconstruyíu darréu, reinauguróse en 1926. En 2002, l'Auditorium sufrió una remodelación que supunxo la inversión de 15 millones de dólares na meyora del llume del escenariu, el sistema de cordaxes, un nuevu teyáu y aire acondicionao tantu nel Auditorium como nel Centru d'esposiciones, según otres meyores menores. El complexu enteru sigue una estilu arquiteutónicu marroquín.

El Shrine Auditorium tien una capacidá d'unes 6300 persones y un escenariu de 59 metros d'anchu y 21 metros de fondura. Ente otros eventos, l'Auditorium acoyó les ceremonies d'entrega de los Óscar, los Grammys, los MTV Video Music Awards, los Emmys, los American Music Awards, y los NAACP Image Awards. Siendo tovía'l llugar onde se celebren los Emmys. L'Auditorium acoyó delles ceremonies d'entrega de los Oscars dende mediaos de los 80 hasta que se treslladaron a la so sede definitiva, el Teatru Dolby, y foi la sede d'entrega de los Grammys hasta que se construyó'l Staples Center. Amás, mientres 33 años, el Shrine Auditorium foi la sede de los trojans, l'equipu de baloncestu de la Universidá del Sur de California. La pista de baloncestu atopábase asitiada nel escenariu del Shrine.

El Shrine tamién acoyó conciertos, obres de teatru y otros eventos. Por casu, el Shrine Auditorium acoyó'l 23 de xunetu de 2006 la eleición de Miss Universu 2006.

## Shrine Expo Center
Axacente al Shrine Auditorium asítiase'l centru d'Esposiciones, qu'ocupa una estensión de 5000 metros cuadraos, y con una capacidá pa 4000 espositores.

## Referencies

## Enllaces esternos

* Páxina oficial del Shrine Auditorium
* Web oficial de la Shriner's Fraternity of North America
La Paz (Canelones)

**La Paz** ye una ciudá y centru industrial del departamentu de Canelones, al sur d'Uruguái. Ye tamién la capital del municipiu de La Paz. Tenía una población de 20.526 habitantes nel añu 2011. Ta asitiada 26,8 km al noroeste de Montevidéu, la capital del país, y forma parte de la so área metropolitana. 

## Historia
Los primeros colonos españoles llegaron nel añu 1758. La villa de La Paz foi fundada'l 28 de febreru de 1872 por Ramón Álvarez. El so nome ye un homenaxe a la Revolución de les Llances (1870-1872). L'únicu campusantu xudíu del país, el Cementerio Israelita de La Paz, foi fundáu nesta villa nel añu 1917. El 19 d'avientu de 1957 foi declarada ciudá pola llei 12.477.

La Paz ye conocida polos sos viñeos, bodegues y pola so actividá agrícola. Tien canteres de mármol y granitu, utilizaes pal desenvolvimientu de Montevidéu y Buenos Aires, Arxentina. La ciudá tamién ye conocida pola so industria cárnica.

## Población

 

## Referencies

## Enllaces esternos

* Mapa de La Paz (INE Uruguái)
Santa Lucía (Uruguái)

**Santa Lucía** ye una ciudá y un centru industrial del departamentu de Canelones, al sur d'Uruguái. Ye tamién la capital del municipiu homónimu. Tenía una población de 16.742 habitantes nel añu 2011. Ta asitiada 62,5 km al noroeste de Montevidéu, la capital del país, y 15 km al oeste de la ciudá de Canelones, la capital departamental. La llocalidá llinda al oeste col ríu Santa Lucía y el departamentu de San José. 

## Historia
Santa Lucía foi fundada nel añu 1782 col nome de Villa San Juan Bautista. El 15 de xunu de 1925 recibió la categoría de ciudá pola llei 7.837.

## Población

 

## Referencies

## Enllaces esternos

* Mapa de Santa Lucía (INE Uruguái)
Atlántida (Uruguái)

**Atlántida** ye una ciudá y un centru balneariu de la Costa de Oro sobro la mariña del Ríu de La Plata, nel departamentu de Canelones, al sur d'Uruguái. Ye tamién la capital del municipiu homónimu. Tenía una población de 5.562 habitantes nel añu 2011. Ta asitiada 45 km al este de Montevidéu, la capital del país. 

## Historia
Atlántida foi fundada nel añu 1911 como un balneariu de clase alta. El 7 de setiembre de 1967 recibió la categoría de ciudá pola llei 13.609.

## Población

 

## Referencies

## Enllaces esternos

*Sitiu web oficial d'Atlántida
* Mapa d'Atlántida (INE Uruguái)
Cotu (unidá)

El **cotu** ye una unidá de llonxitú antigua usada en Castiella. Yera equivalente a mediu palmu, esto ye, a seis deos. Tenía'l so orixe nos cuatro deos de la palma de la mano, toos sacante'l pulgar, y foi estandarizáu en 10,4365 cm.

Nel sistema romanu había una midida definida de la mesma forma: yera'l *palmus*, equivalente a 7,3925 cm y que nun debe confundise col palmu.

## Referencies

## Enllaces esternos
Deu (unidá)

El **deu** ye una unidá de llonxitú española antigua equivalente a 17,41458 milímetros. Yera la doceava parte del palmu y la sesta parte del cotu.

Nel sistema romanu un deu (*digitus*) equivalía a 18,481 mm.

## Referencies

## Enllaces esternos
Seventh Son of a Seventh Son

***Seventh Son of a Seventh Son*** () ye'l séptimu álbum d'estudiu de la banda británica de heavy metal Iron Maiden, llanzáu en 1988.
Trátase d'un álbum conceptual sobro la hestoria d'un vidente; el séptimu fíu d'un séptimu fíu, que tendría facultaes psíquiques como la clarividencia y otres mancies.

Cada cantar rellata un tramu de la vida d'esti personaxe, dende la nacencia "*[[Moonchild]]*", el descubrimientu de los sos poderes y el so destín "Can I Play with Madness" y la so inminente muerte "Only The Good Die Young". 

Al igual que nel so álbum anterior, ''Somewhere in Time'', prevalez l'usu de sintetizadores que mientres la xira foron executaos pol téunicu asistente de Steve Harris, músicu ya inxenieru en soníu; Michael Kenney.

Magar l'álbum ye conceutual, les lletres de los cantares tamién contienen de forma implícita cierta crítica social y política más carauterística d'otros álbumes de la banda.

Esti álbum ye consideráu como una de les grandes obres maestres d'Iron Maiden, y que dexó redefinir el Heavy Metal, y qu'espeyóse nel más grande Monsters of Rock de tolos tiempos fechu n'Inglaterra.

## Tresfondu
La idea de basar l'álbum tocante al conceutu folclóricu del "séptimu fíu d'un séptimu fíu" ocurióse-y al baxista Steve Harris dempués de lleer El séptimu fíu del escritor d'Estaos Xuníos Orson Scott Card. Harris declaró: "Yera'l nuesu séptimu álbum d'estudiu y yo aínda nun tenía'l títulu o dalguna idea n'absolutu. Entós lleí la hestoria del "Séptimu fíu", esta figura mística que se supón que tien toos estos dones paranormales, como la clarividencia, y yera más, de primeres, como que namái sería un bon títulu pal séptimu álbum, ¿sabes? Pero entós llamé a Bruce y empezamos a falar al respeutu y la idea a cencielles creció".

Dempués de que les sos contribuciones de compositor foren refugaes nel anterior álbum de la banda, Somewhere in Time de 1986, Bruce Dickinson sintió que la so participación na banda menguara, convirtiéndose "namái nel cantante", pero'l so entusiasmu anovóse cuando Harris esplíco-y el conceutu del álbum; "Pensé, '¡qué gran idea!, ¡xenial!' y claro, taba bien allegre tamién, porque inclusive me llamara para falar d'ello y entrugóme si tenía dalgún cantar que pudiera encaxar nesi tipu de tema. Yo andaba como que 'bonu, non, pero dame un minutu y voi ver lo que puedo faer'". Falando tocante al álbum n'años siguientes, Dickinson remarcó que "casi llogramos daqué bono'", esplicando que, "nun yera dafechu un álbum conceptual. Nun había un intentu de velo como una hestoria continua, como realmente tuvimos de facer. Seventh Son... nun tien hestoria. Ye sobre'l bien y el mal, el cielu y l'infiernu, pero ¿nun lo ye tou álbum de Maiden?".

## Lletres

## Referencies
Hereford (dixebra)

El nome **Hereford** pue referise a:

* **[[Hereford]]**, una ciudá al oeste d'Inglaterra, capital de Herefordshire (Reinu Xuníu);
* **[[Hereford (Texas)|Hereford]]**, una ciudá del estáu de Texas (Estaos Xuníos);
* **[[Hereford (Buenos Aires)|Hereford]]**, un pueblu al oeste de la provincia de Buenos Aires (Arxentina);
* la **[[Hereford (raza)|raza Hereford]]** de ganáu vacunu; o
* **[[Hereford (banda)|Hereford]]**, una banda de *rock* d'Uruguái.
Basse-Goulaine

**Basse-Goulaine** ye una ciudá francesa. Ta asitiada na rexón de Países del Loira, departamentu de Loira Atlánticu. Tien . 

## Referencies
Númberu de Control de la Biblioteca del Congresu

El ***Númberu de Control de la Biblioteca del Congresu*** (n'inglés Library of Congress Control Number), embrivíu **LCCN**, ye un sistema basáu en númberos de serie pa numberar los rexistros de catálogu de la Biblioteca del Congresu d'Estaos Xuníos. Esti sistema de numberación tuvo n'usu dende 1898. Nun tien rellación nenguna colos conteníos de los llibros, y nun ha de confundise cola Clasificación de la Biblioteca del Congresu (LCC).

L'acrónimu LCCN aludía orixinalmente a *Library of Congress Card Number* ('númberu de tarxeta de la Biblioteca del Congresu'), una y bones la Biblioteca del Congresu preparaba tarxetes d'información bibliográfica pal so catálogu y vendía conxuntos doblaos de les tarxetes a otres biblioteques pa usalos nos sos catálogos. Esti vezu conocíase como catalogación centralizada. A cada conxuntu de tarxetes daba un númberu de serie pa facilitar la so identificación. Como la mayoría de la información bibliográfica créase, almacena y comparte anguaño de forma dixital, sigui esistiendo la necesidá d'identificar unívocamente cada rexistru, realizando entá'l LCCN esta función.

Na so forma más elemental el númberu inclúi un añu y un númberu de serie. Al añu tien dos díxitos dende 1898 a 2000, y cuatro díxitos a partir de 2001. Los trés años ambiguos #estremar pol llargor del númberu de serie. Hai tamién delles peculiaridaes colos númberos qu'empiecen por un «7» por cuenta d'un esperimentu fallíu lleváu a cabu ente 1969 y 1972.

Los númberos de serie tienen seis díxitos y tienen d'incluyir ceros a la izquierda. El guión que de cutiu dixebra l'añu y el númberu de serie ye opcional. Más apocayá, la Biblioteca del Congresu indicó a los editores que nun lo incluyan.

Los bibliotecarios de tol mundu usen esti identificador unívocu nel procesu de catalogar la mayoría de los llibros que fueron publicaos nos Estaos Xuníos. Esto ayúdalos a correxir los datos de catalogación (conocíos como rexistru de catálogu), que la Biblioteca del Congresu y terceros ponen a disposición na *[[web]]* y per otros medios.

## Ver tamién

* CODEN
* GND (*Gemeinsame Normdatei*)
* ISBN (*International Standard Book Number*)

## Referencies

## Enllaces esternos

* Estructura del LCCN
Cincinnati

**Cincinnati** ye una ciudá del estáu norteamericanu d'Ohio. Foi fundada en 1788 na fastera septentrional de la xuntura de los ríos Licking y Ohio, y ye, amás de la sede alministrativa del condáu de Hamilton, la ciudá principal del área estadística combinada Cincinnati–Middletown–Wilmington, que tenía, nel censu de 2010, una población de 2.172.191 habitantes. La ciudá, con 298.800, ye la tercera mayor d'Ohio y la 65ª mayor de los Estaos Xuníos, amás de la que tien el mayor crecimientu económicu de toles ciudaes del Mediu Oeste. La so área estadística metropolitana, conocida como Gran Cincinnati, ye la 28ª mayor del país, y la so situación permíte-y tar a un día en coche de dos terceres partes de la población de los Estaos Xuníos.

Nel sieglu XIX Cincinnati rescamplaba pol so dinamismu económicu y gran crecimientu, que-y permitía competir, pese a nun tar a la vera la mar, en tamañu y riqueza coles ciudaes de la costa noreste del país. Demientres bona parte desi sieglu apaeció de siguío, xunto a elles y Nueva Orleans, na llista de les diez ciudaes más poblaes del país. La ciudá, que foi la primera fundada tres de la Revolución Americana y la primera de bon tamañu nel interior del continente, tien a honor ser la primer ciudá "puramente americana". 

Magar que recibió, en xeneral, menor númberu d'inmigrantes que les ciudaes de la costa la inmigración alemana dexó güelga na ciudá, una y bones los nacionales d'esi país fundaron munches de les instituciones culturales de la ciudá. Pa finales del sieglu XIX, col cambéu nos patrones de tresporte de mercancíes, que priorizó l'usu del ferrocarril sobro'l de los barcos de vapor, el crecimientu de la ciudá entamó a enlentecese. La ciudá viose enseguida sobrepasada en población por otres ciudaes del interior del país; especialmente por Chicago, que se desarrolló como centru de comerciu de materies primes, y por Saint Louis, que foi nes décades siguientes a la guerra civil el puntu de partida de los inmigrantes hacia l'oeste.

Cincinnati tien dos clubes profesionales: los Cincinnati Reds, l'equipu más antiguu de les Grandes Lligues de Béisbol, y los Cincinnati Bengals, de la lliga profesional de fútbol americanu. La Universidá de Cincinnati, fundada en 1819, ye una de les 50 mayores de los Estaos Xuníos. La ciudá ye conocida pola so arquiteutura histórica. A finales del sieglu XIX a la ciudá llamábenla "el París d'América" pola bayura d'edificios singulares y arquitectónicamente ambiciosos como'l Music Hall, el Hotel Palace o los grandes almacenes Shillito.

## Ver tamién

## Referencies

## Enllaces esternos
Québec (ciudá)

La ciudá de **Québec** (; ) ye la capital de la provincia canadiana del mesmu nome. La ciudá tien una población de , con un aumentu del 3% dende 2011, mentantu que nel so área metropolitana vivíen, nesa mesma fecha, 800.296 habitantes, un 4,3% más qu'en 2011. Eses cifres d'habitantes faen d'ella la segunda mayor ciudá de la provincia, tres de Montreal, y la séptima mayor área metropolitana de Canadá.

L'estrenchamientu del ríu San Llorienzo nel sitiu aú s'asienta la ciudá foi'l que-y dio'l nome a la ciudá; *Kebec*, na llingua de los algonquinos, significa "aú s'estrecha'l ríu". La ciudá, fundada en 1608 por Samuel de Champlain, ye una de les ciudaes más antigües d'América del Norte. Les muralles de la ciudá, qu'arrodien el so cascu antiguu (*Vieux-Québec*), son les úniques muralles urbanes que se conserven al norte de Méxicu, y foron declaraes Patrimoniu de la Humanidá pola Unesco en 1985 col nome de 'Historic District of Old Québec' (*Distritu históricu del Vieyu Québec*).

Ente los elementos arquiteutónicos más destacaos de la ciudá rescamplen el Château Frontenac, un hotel que domina'l skyline de la ciudá, y la ciudadela, una fortaleza intacta que fai de pieza central de les muralles qu'arrodien la ciudá vieya y que ye residencia real. Na ciudá tienen tamién la so sé'l parllamentu provincial, el Muséu Nacional de Belles Artes de Québec y el Muséu de la Civilización.

## Referencies

## Enllaces esternos
Barros Blancos

**Barros Blancos** ye una ciudá y un centru industrial del departamentu de Canelones, al sur d'Uruguái. Ye tamién la capital del municipiu homónimu. Tenía una población de 31.650 habitantes nel añu 2011. Ta asitiada 23 km al noreste de Montevidéu, la capital del país, y forma parte del so área metropolitana. 

## Etimoloxía
El nome d'esta llocalidá tien los sos oríxenes a principios del sieglu XX, cuando les carretes que circulaben pelos caminos d'esta llocalidá dexaben les sos buelgues blanques pol tipu de tierra que tien el llugar. Por ello, yera común que quien realizaben estos viaxes escontra'l vecín departamentu de Lavalleja, comentaren en castellanu: *"voy a cruzar los barros blancos"*.

## Historia
Barros Blancos foi fundada nel añu 1951 . En 1976 Barros Blancos recibió el nome de Capitán Juan Antonio de Artigas, n'homenaxe al güelu de José Gervasio Artigas, el prócer nacional. El 16 d'avientu de 2006 recibió la categoría de ciudá pola llei 16.670, ya inda yera conocida col nome de Capitán Juan Antonio de Artigas. En 2007 foi-y devueltu'l so nome orixinal de Barros Blancos.

## Llugares de cultu
La ciudá tien una ilesia católica, la Parroquia de La Nuesa Señora del Perpetuu Socorru.

## Población

 

## Referencies

## Enllaces esternos

* Institutu Nacional d'Estadística d'Uruguái (INE): Mapa de Barros Blancos
Ciudad de la Costa

**Ciudad de la Costa** ye una ciudá y un centru balneariu sobro la mariña del Ríu de La Plata, nel departamentu de Canelones, al sur d'Uruguái. Ye tamién la capital del municipiu homónimu. Tenía una población de 112.449 habitantes nel añu 2011. Ta asitiada 23,45 km al este de Montevidéu, la capital del país, y forma parte del so área metropolitana. Ye la segunda ciudá más poblada d'Uruguái dempués de Montevidéu. 

## Historia
La zona, carauterizada por una llarga sablera de 16 quilómetros de llargu, foise poblando pasu ente pasu mientres el sieglu XX, formándose una serie de balnearios. A partir de los años 1980 sufrió una crecedera esplosiva de resultes d'un procesu espansivu de Montevidéu. Según el censu de 1996, la so población llegaba a 66.402 habitantes, un 92,6% más qu'en 1985. Ciudad de la Costa foi fundada'l 19 d'ochobre de 1994.

## Sismicidá
La rexón respuende a la falla de Punta del Este, con sismicidá baxa; y la so última espresión producióse'l 5 de xunu de 1888 a les 3.20 UTC-3, con una magnitú de 5,5 na escala de Richter. 

## Población

 

## Tresporte

Les principales aveníes de Ciudad de la Costa son Ing. Luis Giannattasio y Av. d'América. Na ciudá ta asitiáu l'Aeropuertu Internacional de Carrasco, el principal aeropuertu d'Uruguái.

## Naturaleza
Ciudad de la Costa tien dellos parques naturales, siendo'l principal d'ellos el Parque Franklin Delano Roosevelt, sobre les aveníes d'América y Luis Giannattasio.

## Ciudaes hermaniaes
Les ciudades hermaniaes con Ciudad de la Costa son les siguientes:

*  Hollywood, Florida, Estaos Xuníos

## Imáxenes

Archivu:Habitante del Parque F. D. Roosvelt.jpg|Parque Franklin Delano Roosevelt. 
Archivu:Av de las Américas-Ciudad de la Costa.jpg|Avenida d'América (o de *las Américas* en castellanu)
Archivu:Vista del lado Sur de La Ciudad de la Costa desde Avenida Giannattasio - panoramio (2).jpg|Sur de Ciudad de la Costa


## Referencies

## Enllaces esternos
Colonia Nicolich

**Colonia Nicolich**, tamién conocida como **General Líber Seregni**, ye una ciudá y un centru industrial del departamentu de Canelones, al sur d'Uruguái. Ye tamién la capital del municipiu homónimu. Tenía una población de 9.624 habitantes nel añu 2011. Ta asitiada 21,5 km al noreste de Montevidéu, la capital del país, y forma parte del so área metropolitana. 

## Historia
La ciudá tien los sos oríxenes nos años 1940, cuando se construyeron delles cases. Na década de 1970 la llocalidá creció como resultáu de les nueves instalaciones de la fuercia aérea uruguaya. Una colonia menonita afitó la so residencia na zona a mediaos del sieglu XX. Anguaño ye considerada una ciudá dormitoriu de Montevidéu.

## Llugares de cultu
La ciudá tien una ilesia católica, San Francisco d'Asís.

## Población

 

## Referencies

## Enllaces esternos
* Institutu Nacional d'Estadística d'Uruguái (INE): Mapa de Colonia Nicolich
Migues

**Migues** ye una ciudá del departamentu de Canelones, al sur d'Uruguái. Ye tamién la capital del municipiu homónimu. Tenía una población de 2.109 habitantes nel añu 2011. Ta asitiada 92 km al noreste de Montevidéu, la capital del país, y 65 km al este de la ciudá de Canelones, la capital departamental. 

## Historia
La ciudá foi fundada nel añu 1859 por Gregorio Migues. El 26 de xunu de 1970 recibió la categoría de pueblu pola llei 13.866.

## Llugares de cultu
La ciudá tien una ilesia católica, la de Nuesa Señora del Carmen. 

## Población

 

## Referencies

## Enllaces esternos
* Institutu Nacional d'Estadística d'Uruguái (INE): Mapa de Migues
Montes (Uruguái)

**Montes** ye una ciudá del departamentu de Canelones, al sur d'Uruguái. Ye tamién la capital del municipiu homónimu. Tenía una población de 1.760 habitantes nel añu 2011. Ta asitiada 100 km al noreste de Montevidéu, la capital del país, 35 km al oeste de Minas, y 6,5 km al este de Migues. Llenda con el departamentu de Lavalleja. 

## Historia
La ciudá foi fundada en payares de 1891 con tierres remataes en Madrid. El 3 de payares de 1952 recibió la categoría de pueblu pola llei 13.878.

## Llugares de cultu
La ciudá tien una ilesia católica, la Parroquia de San Xosé Obreru. 

## Población

 

## Referencies

## Enllaces esternos

* Nacional d'Estadística d'Uruguái (INE): Mapa de Montes
Pando (Uruguái)

**Pando** ye una ciudá, nucleu comercial y centru industrial del departamentu de Canelones, al sur d'Uruguái. Ye tamién la capital del municipiu homónimu. Tenía una población de 25.947 habitantes nel añu 2011. Ta asitiada 29,6 km al noreste del centru de Montevidéu, la capital del país, y forma parte del so área metropolitana. 

## Historia
Pando foi fundada'l 13 de mayu de 1788 col nome de Pando o Guardia de Pando, un llugar de resistencia contra les tropes portugueses. Recibió'l so nome n'homenaxe al primer poblador de la zona nel añu 1730. El 5 d'agostu de 1920 recibió la categoría de ciudá pola llei 7.252. Pando foi la sede del primer aeropuertu internacional d'Uruguái hasta 1948, cuando l'aeropuertu treslladóse a Carrasco (Ciudad de la Costa). Anguaño ye una ciudá dormitoriu de Montevidéu.

## Población

 

## Referencies

## Enllaces esternos

*Intendencia Municipal de Canelones
* Mapa de Pando (INE Uruguái)
Empalme Olmos

**Empalme Olmos** ye una ciudá y un centru industrial del departamentu de Canelones, al sur d'Uruguái. Ye tamién la capital del municipiu homónimu. Tenía una población de 4.199 habitantes nel añu 2011. Ta asitiada 31,67 km al noreste de Montevidéu, la capital del país, y forma parte del so área metropolitana. 

## Historia
Empalme Olmos foi fundada'l 21 de mayu de 1895, anque'l primer asentamientu data de 1726. El 3 de payares de 1952 recibió la categoría de pueblu pola llei 11.877.

## Llugares de cultu
La ciudá tien una ilesia católica, la Parroquia de Santa Rosa de Lima.

## Población

 

## Referencies

## Enllaces esternos

* Institutu Nacional d'Estadística d'Uruguái (INE): Mapa d'Empalme Olmos, La Montañesa y Piedra del Toro
La Floresta (Uruguái)

**La Floresta** ye una ciudá y un centru balneariu sobro la mariña del Ríu de La Plata, nel departamentu de Canelones, al sur d'Uruguái. Ye tamién la capital del municipiu homónimu. Tenía una población de 1.595 habitantes nel añu 2011. Ta asitiada 52,69 km al este de Montevidéu, la capital del país. 

## Historia
La Floresta foi fundada nel añu 1909 por Miguel Perea, abogáu y empresariu. El 3 d'avientu de 1969 recibió la categoría de ciudá pola llei 13.806. En 1974 fundóse l'institutu d'enseñanza secundaria de La Floresta.

## Población

 

## Referencies

## Enllaces esternos

* Institutu Nacional d'Estadística d'Uruguái (INE): Mapa de La Floresta
Cartagena de Indias

**Cartagena de Indias** ye una ciudá del norte de Colombia. Asitiada na costa del mar Caribe, ye la capital del departamentu de Bolívar, na Rexón Caribe, de la que ye, colos sos 971.592 habitantes (2016), la segunda mayor ciudá dempués de Barranquilla. El so área metropolitana ye la quinta aglomeración urbana del país, y nella concéntrense les sos principales actividaes económiques, vinculaes al sector marítimu y petroquímicu, amás del turismu.

La ciudá foi fundada el 1 de xunu de 1533, y recibió'l so nome del de la ciudá española homónima. Sicasí, hai restos de poblaciones aboríxenes na zona la badea dende l'añu 4000 e.C. Demientres el periodu colonial la ciudá foi un llugar perimportante pa l'alministración y la espansión del Imperiu español, como centru importante de poder políticu, económicu y eclesiásticu . La so posición estratéxica, equidistante ente la desembocadura de los ríos Magdalena y Sinú, y les condiciones naturales del so puertu, fácilmente defendible de los ataques pirates, convirtiéronla nel puertu de salida de los convoyes que carretaben pa España la plata del Altu Perú y los que trayíen esclavos africanos. En 1984 la UNESCO declaró Patrimoniu de la Humanidá la so ciudá amurallada y la so fortaleza.

## Referencies

## Enllaces esternos
Santiago de Querétaro

**Santiago de Querétaro**, conocida habitualmente como **Querétaro**, ye la capital y principal ciudá de l'estáu mexicanu de Querétaro, asitiáu na fastera central de Méxicu. Forma parte de la macrorrexón d'El Bajío, y ta allugada 213 km al noroeste de Ciudá de Méxicu, a 63 km al suroeste de San Miguel de Allende y a 200 km al sur de San Luis Potosí. La so población, de 804.663 habitantes (2010), repártense ente los siete barrios de la ciudá: Josefa Vergara y Hernández, Felipe Carrillo Puerto, Centro Histórico, Cayetano Rubio, Santa Rosa Jáuregui, Félix Osores Sotomayor y Epigmenio González. En 1996, el so centru históricu foi declaráu Patrimoniu de la Humanidá pola UNESCO.

Santiago acumula reconocimientos como l'área metropolitana más segura y con meyor calidá de vida de Méxicu, y como una de les más dinámiques d'América Llatina. Ye un importante centru económicu y de negocios y una vigorosa ciudá de servicios que vive un importante procesu de revitalización social y económica dende mediaos de la década de 1990. El so área metropolitana tien el segundu productu interior brutu per cápita mayor de toles del país, tres de la de Monterrey. La ciudá, la de mayor crecimientu económicu del país, basa'l so espoxigue económicu nos sectores de servicios loxísticos, procesamientu de datos, construcción y mantenimientu aeronáuticu, automoción, agroalimentariu y químicu. Tien, tamién, un potente sector vinícola, el segundu mayor del país.

## Referencies
Orlando (Florida)

**Orlando** ye una ciudá del estáu d'Estaos Xuníos de Florida. Allugada na Florida Central, tien 270.934 habitantes, y ye centru del área metropolitana homónima, na que vivíen en marzu de 2016 2.387.138 persones, que faen d'ella la 24ª mayor del país, la sesta nel Sur y la tercera nel estáu.

La ciudá tien l'alcuñu de *The City Beautiful* (*La Ciudá Bonita*), magar que ye conocida tamién informalmente como *The Theme Park Capital of the World* (*Capital Mundial de los Parques Temáticos*). Estos atraxeron a la ciudá, en 2016, a más de 68 millones de visitantes. Munchos aportaron a ella al traviés del so aeropuertu internacional, el 13ᵘ con más movimientu de pasaxeros del país y el 29ᵘ del mundu.

Los parques temáticos son el corazón de la so industria turística. Los dos principales son el Walt Disney World, abiertu por The Walt Disney Company en 1971 en Bay Lake, unos 34 km al suroeste del centru de la ciudá; y el Universal Orlando Resort, abiertu en 1999 como una espansión del antiguu parque Universal Studios Florida. Toles principales atraiciones turístiques de la ciudá, sacante Walt Disney World, alineense a lo llargo l'International Drive, nel que s'alcuentra tamién el Orlando Eye, una noria xigante de 122 m d'altor. La ciudá ye, tamién, ún de los principales destinos del país pa organizar congresos y convenciones, y nella ta'l campus de la Universidá de Florida Central, el mayor de los Estaos Xuníos en númberu d'alumnos en 2015. Orlando ye una ciudá ''Gamma -'' nel llistáu de ciudaes globales del WaGC.

## Referencies
Bouguenais

**Bouguenais** ye una ciudá francesa. Ta asitiada na rexón de Países del Loira, departamentu de Loira Atlánticu. Tien . 

## Referencies
Barranquilla

**Barranquilla** ye una ciudá del norte de Colombia. La ciudá, capital del municipiu homónimu y del departamentu Atlántico, ye la única ciudá d'América del Sur que tuvo poblada primero de la so fundación oficial. Barranquilla, asitiada cerca del mar Caribe, ye'l principal puertu de la Rexón Caribe, y tien una población de ; esto conviértela na cuarta ciudá más poblada de Colombia. Barranquilla ta estratéxicamente asitiada cerca del delta del ríu Magdalena, a 7,5 km de la so desembocadura nel mar Caribe. Esto permíte-y ser al tiempu un puertu válidu pal tresporte marítimu y pal fluvial hacia l'interior de Colombia. Ye, amás, el principal centru industrial, cultural, educativu y de compres de la rexón Caribe. Ye, tamién, la ciudá central del área metropolitana de Barranquilla, qu'abarca'l municipiu homónimu y los de Soledad, Galapa, Malambo y Puerto Colombia.

La fecha de fundación oficial de la ciudá de Barranquilla ye'l 7 d'abril de 1813, magar que ta habitada dende polo menos 1629. Nel sieglu XX medró enforma al tiempu que la importancia del so puertu, nel qu'alcontraron refuxu munchos inmigrantes europeos demientres y dempués de les dos guerres mundiales. Convirtióse nel principal puertu del país, y entamó a ser conocida, pol so gran nivel d'industrialización y modernidá, como *La Puerta de Oro de Colombia*; na década de 1940 yera la segunda ciudá del país, y una de les urbes más modernas d'América del Sur y el Caribe. Sicasí, nos años posteriores la corrupción xeneralizada de l'alministración pública fizo decayer el so nivel de vida, y a midida que'l gobiernu nacional aumentó les sos inversiones notres ciudaes, la posición de Barranquilla nel conxuntu'l país foi debilitándose.

Na ciudá celébrase ún de los más importantes festivales culturales de Colombia, el Carnaval de Barranquilla, declaráu Patrimoniu Cultural de la Nación pol congresu colombianu en 2001 y reconocíu pola Unesco en 2003 como parte del Patrimoniu Cultural Inmaterial de la Humanidá. El so aeropuertu internacional Ernesto Cortissoz, construyíu en 1919, foi'l primer aeropuertu d'América del Sur.

## Referencies

## Enllaces esternos
Katrín Jakobsdóttir

**Katrín Jakobsdóttir**  ye una política islandesa. Primer ministra d'Islandia dende'l 30 de payares de 2017; miembru del Althing (parllamentu islandés) dende 2007; ministra d'Educación, Ciencia y Cultura ente'l 1 de febreru de 2009 y el 23 de mayu de 2013, y presidenta del Movimientu d'Izquierda Verde (*Vinstrihreyfingin – grænt framboð*) dende'l 23 de febreru de 2013.

## Referencies

## Enllaces esternos
Bae Colwyn

**Bae Colwyn** (n'inglés: **Colwyn Bay**) ye una ciudá balnearia de Gales asitiada a veres del mar d'Irlanda. Ye la segunda comunidá más importante del norte de Gales, y la decimosesta del país. Tien una población de 31.353 habitantes (según el censu de 2011). 

## Demografía
Enantes de la reorganización del gobiernu'l 1 d'abril de 1974, Bae Colwyn yera un conceyu (*municipal borough*) con una población aproximada de 25.000 habitantes, pero en 1974 esta designación sumió, dexando cinco parroquies, conocíes como comunidaes en Gales. Una d'elles, la que lleva'l nome de Bae Colwyn, cubría namái la zona céntrica de tola villa y nel censu de 2011 tenía solamente 9.742 habitantes, coles otres como sigue: Mochdre (1.862), Llandrillo-yn-Rhos (7.110), Llansanffraid Glan Conwy (2.290), Hen Golwyn (7.626) y Llysfaen (2.652). La población pa les seis comunidaes yera de 31.382 habitantes, un númberu que s'utiliza como referencia pa la población de Bae Colwyn, convirtiéndola nel decimosestu centru urbanu más pobláu de Gales y nel segundu asentamientu más grande del norte del país. Colos datos del añu 2011, la población yera de 33.549 habitantes. Tola zona conozse col nome de Badea de Colwyn.

Según los datos del censu de 2011, el 17,% de la población con trés años d'edá o más declaró ser capaz de falar galés. El censu tamién indicó que'l
29,9% de la población nacida en Gales podía falar galés.

## Referencies

## Enllaces esternos
Y Bala

**Y Bala** (n'inglés: **Bala**) ye una ciudá de mercáu y una comunidá en Gwynedd, Gales. La llocalidá foi nos sos oríxenes un distritu urbanu y forma parte del distritu históricu de Sir Feirionnydd. Está asitiada al norte del llagu Bala (Llyn Tegid), 27 km al noreste de Dolgellau, con una población de 1.974 habitantes según datos del censu de 2011. Tien pocu más qu'una cai amplia, *Stryd Fawr* (llit. "Gran Cai"). La cai ye bien frecuentada polos turistes nos meses de branu.

Y Bala tien el ventenu porcentaxe más altu de falantes de galés del país por división eleutoral, según el censu del Reinu Xuníu del añu 2011. Según el censu, el 78,5% de la población d'Y Bala puede falar galés.

## Etimoloxía
La pallabra galesa *bala* significa "derrame d'un llagu".

## Referencies

## Enllaces esternos
Góticu

**Góticu** pue referise a:

* Relativu al pueblu godu.
* Idioma góticu, llingua falada pol pueblu godu y polos ostrogodos y los visigodos.
* Góticu de Crimea, dialectu del idioma góticu.
* Alfabetu góticu, sistema d'escritura usáu para trescribir l'idioma góticu.
* Arte góticu, desenvueltu n'Europa ente los sieglos XII y XVI.
* Arquiteutura gótica, estilu artísticu ente'l románicu y el renacimientu.

## Ver tamién
* Biblia gótica
Sant Esteve de les Roures

**Sant Esteve de les Roures** (por Sant Esteve SesRovires) ye un pueblu imaxinariu, creáu por error pola Guardia Civil l'añu 2018, quiciabes con orixe na semeyanza con Sant Esteve Sesrovires,qu'en pocos díes convirtióse nun fenomenu viral n'internet.

Después del referendu del 1 d'ochobre y les eleiciones del 21-D, la Guardia Civil unvió al xuez del Tribunal Supremu, Pablo Llarena, un informe con 315 actos de supuesta violencia o agresión contra los cuerpos policiales españoles en Cataluña. Según esti informe, al que tuvo accesu el diariu madrilanu *[[El Mundo (diariu)|El Mundo]]*, los episodios más violentos asocedieron en Sant Esteve de les Roures, un pueblu inesistente y especifica que: Esti casu comparóse col asocedíu nel inesistente pueblu d'Arralde, nel País Vascu, onde'l xuez Baltasar Garzón ordenó a les fuercies policiales torgar un actu en favor de los presos políticos vascos.

El fechu de qu'un pueblu inesistente constara nun informe oficial de la Guardia Civil ocasionó bromes en delles redes sociales, inclusive creándose perfiles parodiando alministraciones, partíos políticos y organizaciones del pueblu, tales como'l conceyu, la universidá o la mesma Guardia Civil. El mes d'abril, el perfil oficial de la Guardia Civil en Twitter retrucó al perfil que parodiaba al Conceyu de Sant Esteve de les Roures echándo-y en cara la falta d'imparcialidá nun mensaxe.

N'abril de 2018, el pueblu ficticiu yá contaba con una ochentena d'organizaciones en Twitter.

## Referencies
Avicii

**Tim Bergling** , más conocíu pol so nome artísticu **Avicii** (estilizáu como **◢ ◤** o **ΛVICII**), foi un DJ y productor discográficu suecu . Foi'l creador de dellos ésitos de la última década tales como *Wake Me Up*, *Hey Brother*, *Addicted to You*, *Broken Arrows*, *For a Better Day*, *Fade Into Darkness*, *The Days*, *The Nights*, *Waiting For Love*, *Seek Bromance*, *You Make Me* y, cuantimás, *Levels*, que, a pesar de tardar nueve meses en ser reconocida, llogró da-y fama y ésitu al DJ.

## Biografía
Avicii nació'l 8 de setiembre de 1989 n'Estocolmu, Suecia. El so nome de nacencia yera Tim Bergling, anque yera conocíu profesionalmente como Avicii y Tim Berg, ente otros llamatos.

El so single *Bromance* (grabáu y puestu a la venta sol seudónimu "Tim Berg") consiguió entrar nel top 20 de Países Baxos y de la so nativa Suecia. Una versión llamada *Seek Bromance* con Amanda Wilson, foi puesta a la venta pocu dempués, algamando'l UK Singles Chart y algamando el puestu nᵘ 1 internacional en Beatport. Darréu llanzó dellos singles como *Fade Into Darkness* (que contién los *samples* de Perpetuum Mobile), *My Feelings for You*, *Street Dancer* y *Tweet It*, ente otres. La so reconocencia mundial llegaría nel 2011, cuando realizó una muestra del cantar de música gospel orixinal de 1962, "Something's Got a Hold on Me" d'Etta James nel so ésitu *Levels*, que llogró ingresar nes llistes musicales más importantes del mundu y llogró numberoses certificaciones. Nesi mesmu añu Avicii fundaría la so propia discográfica llamada -Y7ELS.

Finó'l 20 d'abril de 2018 en Mascate, Omán, por causes inda desconocíes.

## Referencies

## Enllaces esternos

* Sitiu web oficial
*
Purgatoriu

Llámase **purgatoriu** (del llatín *purgatorium*), na teoloxía católica, a un estáu intermediu, tres de la muerte física, nel que dalgunos de los destinaos finalmente a dir al Cielu tienen que pasar, primero d'aportar a elli, *"purificase p'algamar la santidá necesaria pa gociar de l'allegría celestial"*, teniendo en cuenta que *"delles ofenses pueden ser perdonaes nesti tiempu, pero otres habrán d'esperar a un tiempu futuru"*. Y que la entrada al Cielu requiere *"la remisión ante Dios de los castigos temporales debidos polos pecaos que la culpa de so yá foi perdonada"*, polo que pueden obtenese indulxencies qu'eliminen *"tou o parte del castigu temporal a pagar polos pecaos cometíos"*. Namái los que muerren n'estáu de gracia, pero entá nun pagaron el castigu temporal debíu polos pecaos cometios, pueden dir al purgatoriu; por esa razón naide que tea nelli ha quedar pa siempre ellí nin va dir al Infiernu. El conceptu de purgatoriu asóciase principalmente al ritu llatín de la Ilesia católica; nes ilesies católiques orientales ye una doctrina más qu'un llugar, y llámase-y más a menudu "purificación final" (*theosis final*) que purgatoriu.

No que cinca a les ilesies anglicana y metodista, y na Ilesia Ortodoxa, magar que toes nieguen la esistencia d'un purgatoriu con esa formulación, toes elles afirmen qu'esiste un estáu intermediu, l'Hades. La Ilesia ortodoxa cree que ye posible camudar l'estáu de les almes de los muertos al traviés de les oraciones de los vivos y del ofrecimientu de la Divina Lliturxa (la misa nel ritu bizantín) pa esa intención, y munchos ortodoxos, especialmente ente los sectores más ascéticos, confíen y recen pola apocatástasis (la idea de que, al final de los tiempos, toos, pecadores y santos, volverán a ser unu con Dios) xeneral. El xudaísmu tamién cree na posibilidá d'una purificación tres de la muerte física, ya inclusive usen la pallabra purgatoriu pa denomar la Gehena, llugar de purificación pa los malvaos.

La pallabra purgatoriu vien usándose tamién pa denomar un ampliu abanicu de concepciones, históriques y modernes, que falen d'un sufrimientu postmortem de duración inferior a la condenación eterna, y úsase tamién, nún sentíu xeneral, pa definir un estáu de sufrimientu o tormentu llimitáu temporalmente.

## Referencies
Riaillé

**Riaillé** ye una ciudá francesa. Ta asitiada na rexón de Países del Loira, departamentu de Loira Atlánticu. Tien . 

## Referencies
Pangur Bán

***Pangur Bán***, tamién ***Mise agus Pangur Bán***, ye un poema n'irlandés antiguu, escritu nel sieglu VIII alredor de l'abadía de Reichenau. Foi escritu por un monxu irlandés y trata del so gatu, llamáu «Pangur Bán», «batán blancu». A pesar de que'l poema ye anónimu, tien semeyances cola poesía de Seduliu Escotu, lo que fizo que dellos estudiosos especulen que Seduliu ye l'autor. N'ocho estrofes de cuatro llinies, l'autor compara les actividaes de gatu coles sos propies actividaes académiques.

El poema calténese nel *Primer de Reichenau* (tift St. Paul Cod. 86b/1 fol 1v), agora curiáu n'abadía de San Pablo de Lavanttal. Una edición crítica del poema foi publicada en 1903 por Whitley Stokes y John Strachan nel segundu volume del *Thesaurus Palaeohibernicus*. La más famosa de les munches traducciones al inglés ye la de Robin Flower. Na traducción de Wystan Hugh Auden, el poema foi clasificáu por Samuel Barber como l'octavu de los sos diez *Cantares d'ermitañu* (1952-3).

Na película animada de 2009 *El secretu de Kells*, fuertemente inspirada na mitoloxía irlandesa, unu de los personaxes secundarios ye un gatu blancu llamáu Pangur Bán, que llega en compañía del monxu Aidan d'Iona. Más tarde na película, el personaxe Aisling, cantando, llánza-y un conxuru que-y dexa convertirse temporalmente nuna criatura fantasmal.

## Referencies

## Referencies
* 
* 
* 

## Enllaces esternos

* El monxu y el gatu (versiones y diversiones)
* Reseña del poema
* Compendiu de distintes versiones
Bargoed

**Bargoed**, tamién **Bargod**, ye una ciudá de 11.000 habitantes al sureste de Gales que forma parte de la comunidá de Caerffili y ta asitiada a veres del ríu Rhymni, nel valle de Rhymni. Ye un antiguu centru industrial y mineru.

## Xeografía
Bargoed ta a mediu camín entre Aberdâr y Caerffili (al sureste de la primera y al norte de la segunda), 35,4 quilómetros al norte de Cárdif.

## Historia
Los primeros edificios del llugar fueron construyíos probablemente a partir de los años cuarenta del sieglu XVII. Bargoed desenvolvióse como centru industrial a partir del añu 1903, cuando foi inaugurada una mina de carbón. Los trabayos empezaron en 1897.

La mina de carbón local cerró les sos instalaciones nos años ochenta.

## Monumentos y llugares d'interés
### Arquiteutura relixosa
El principal edificiu relixosu ye la ilesia dedicada a Santa Gladys, construyida en dos partes, ente 1877 y 1879 col proyeutu de J.Pritchard, y ente 1893 y 1894 siguiendo'l proyeutu d'E.M.Bruce Vaughan.

## Sociedá
### Evolución demográfica
Según los datos del censu de 2011, Bargoed tenía una población aproximada de 11.537 habitantes, de los cualos 5.956 yeren muyeres y 5.777 yeren homes.

La llocalidá esperimentó una perda demografica dende 2001, cuando tenía una población de 11.610 habitantes. Les cifres xubieron en 2016 con 11.733 habitantes rexistraos.

## Deporte
L'equipu de rugbi local ye'l Bargoed RFC.

## Referencies

## Enllaces esternos